bavarian-nlp/barwiki-20250901 huggingface dataset:
Río Lluta

Da Río Lluta is a Fluss in Noad-Chile a da Región de Arica y Parinacota.
Da Río Lluta entspringt am Nevados-de-Putre-Gebiag, wos a Teil vo de Zendral-Andn is und fliaßt a boa Kilomeda weg a da Stod Putre voaba. Ea wind se diaged duach d Atacama-Wüstn duache. As Doi vom Río Lluta is bei de Touristn recht beliebt, do find se grouße Zoi vo Vogloatn und vo Lamas.
Parallel zum Fluss valauft a de chilenische Feanstross 11.
Bei Arica mindt nochad da Río Lluta noch 167 km an Pazifischn Ozean.
Río Copiapó

Da Río Copiapó is a Fluss am neadlichn Chile a da Región de Atacama.
Da Río Copiapó entspringd a de Präkordillian vo de Andn duach as Zamfliassn vo de drei gressan Bachl, am Río Manflas, am Rio Pulido und am Rio Jorquera.
Da Fluss mindt nochad bei "Angostura Porto Viejo" an Pazifischn Ozean.
Río Choapa

Da Río Choapa is a Fluss in Chile. Ling duada a da Región IV vo Chile, eba 200 Kilomeda neadle vo da Hauptstod Santiago de Chile. Ea hod a Läng vo 160 Kilomeda.
Entsteh duada nochm Zammfliassn vo de Fliss Río Cuncumén und am Río Totoral. Dazua wiada nu vom Río Illapel und am Río Chalinga gspeist. Mindn duada nochad a da Stod Huentelauquén an Pazifischn Ozean. De wichtigste Stod a da Natt is Illapel. Da Fluss is fia de Region IV a wichtige Quejn fias Trinkwossa.
Da Río Choapa buid se neadle vo da Grenz zum Mapuche-Stammesgebiete.
Región de Los Ríos

De Región de Los Ríos (oda XIV. Region) is oane vo de 15 Regionen vo Chile. Se grenzt am Noadn a de Región de la Araucanía, am Ostn an Argentinien, am Sidn a de Región de los Lagos und am Westn an Pazifik. Naturräumlich liegt die Region im Kleinen Süden Chiles.
Lago Chungará

Da Lago Chungará is oana vo de am hächstn glenga Sään auf da Wejd.
Da kobaltblaue Lago Chungará ligt 59 Kilomeda estle vo da gloan Oatschaft Putre in Chile a da Región de Arica y Parinacota, a da Provinz Arica. A da Natt hand sechs grouße Vuikan, wia zum Beispui da Pomerape und da Parinacota mid iba Hähn. Da Sää ghead zum Nationalpark Lauca.
Viecha.
Viecha de ma do zum seng griagt hand unda andam Flamingos, Vikunjas, Alpakas, Andnkondore und Viscachas.
Eadbem vo Valdivia 1960

As Eadbem vo Valdivia am 22. Mai 1960, od a Grouß Chile-Eadbem gnennd, woa as Eadbem mid da gresstn Magnitudn de jemois auf da Wejd gmessn woan is und as schwarste Eadbem vom 20. Joahundat.
Cordillera de la Costa

De Cordillera de la Costa is as Kistngebiag in Chile.
Eadkund.
As Küstengebirge beginnt ganz im Norden Chiles am "El Morro" in Arica und endet weit im Süden Chiles bei der Halbinsel Taitao in der Región de Aisén.
De hächstn Beag vom Gebiag lingand a da "Sierra Vicuña Mackenna" sidle vo Antofagasta mim Beag "Vicuña Mackenna" (). In Zendralchile lingand de Beag"Altos de Cantillana ()", "El Roble" (), "Vizcachas" () und "La Campana" ().
Región del Bío-Bío

Bío-Bío (aa Biobío), offiziell: VIII Región, is a Region in Chile. De Hauptstod vo da Region is Concepción. Se hod 1.861.562 Eihwohna (Stand Voikszählung vo 2002) aufrana Flächn vo 36.062 km².
Provinzn und Städt.
De Region teild se a de Provinzn:
weidane wichtige Städt hand (Bío-Bío bestehd aus insgsamt 52 Kommunen):
Im Netz.
HelloChile - Informationen zu Tourismus und Studentenleben sowie Spanischkursen in der Region des Biobío
Región de Arica y Parinacota

De Región de Arica y Parinacota (oda XV. Region) is de neiaste und a glei neadlichste vo de 15 Regionen vo Chile. Grenzn duads am Noadn an Peru, am Ostn an Bolivien, am Sidn a de Región de Tarapacá und am Westn an Pazifik.
Blusn

A Blusn (dt.: Bluse) is a eha lose sitzads Obagwand, wo heit nua no vo Deandln und Fraun zan Kiddl oda zua Hosn drong wead.
Friaha woan Blusn vui weida vabroadd. On da klassischn Pfoad siagd ma no de Vawondtschoft vo Blusn und Hemad. Friaha hom de Hemadn meahra wia Blusn ausgschaud, heit san de Blusn meahra wia Hemadn.
In da Ökobewegung vo de 1970a und 1980a Joar san weid gschniddane Blusn vo Monnan (sogn. Friesnblusn) und Weiban drong worn.
Salamanca

Salamanca is a gloane Stod im Noadn vo Chile. Se liegt 316 km (196 Meiln) neadle vo Santiago
und hod umara 25.000 Eihwohna.
De Stod Salamanca is am 29. Novemba 1844 vom Joaquin Ceballos, Gouverneur vo da Provinzhaptstod Illapel, grindt worn.
Tuam

A Tuam (dt. "Turm", engl. "tower") is a Bauweak, wo in da Regl de Umgebung ibarogt und vui hächa ois wia sei Duachmessa is.
A Tuam ko aloa fia si steh, wiara a Wochtuam oda a Leichttuam. Ea ko oba aa a Tei von an grässan Bauweak sei, wia a Kiratuam oda a Tuam vo ana Buag. Im Untaschied za an Most stähd a Tuam vo ganz aloa und muas ned duach Sei festgmocht wean. Im Untaschied za andan Bauweakn is a Tuam in da Regl ned bewohnt und hod moast a klor umrissane Funktion.
Club Deportivo Ebro

Club Deportivo Ebro is a Fuasboivarein aus Saragossa in Aragonien. Da Klub is 1942 gründt worn und de easchte Mannschaft spuit derzeit in da spanischen Segunda División B, da dritthäxtn Kategorie vo Spanien.
Stadion.
De CD Ebro trogn de Hoamspui in da "Campo Municipal de Fútbol La Almozara-El Carmen" z Saragossa aus. As Stadion fosst 1.000 Zuschaua.
Limes

Unta Limes (plur. Limites, lat. "Grenzweg") vastähd ma heit voa oim de befestigte Grenz vom Remischn Reich, de wo vom 1. bis zan 6. Joarhundad n. Kr. oglegt worn is.
De Limites ham je noch Umgebung und Bedrohungslog ganz vaschiedn ausgschaugt. Da Hadrianswall in Britannien wor gmauad, da germanische Limes wor aus Pallisadn mid an Grobn davua und Wochtiam afbaut und do wo a Fluss da Limes wor, hods koa Befestigung gebn. Da germanische Limes is mit 550 km Leng as lengste Bodndenkmoi vo Eiropa.
De remischn Grenzologn ham oba ned nua an militarischn Sinn ghobt. Fia an grässan Ogriff worns aa ned ausglegt, ham oba a schneje Nochrichtnibamiddlung zwischn de Wochpostn dameglicht. Limites worn voa oim a Wiatschoftsgrenz, wo da dägliche Vakeah vo Leit und Worn kanalisiad worn is. Oiso a Zoigrenz und a Moarktplotz fian Aussnhandl midm Barbaricum.
Hadrianswall

Da Hadrianswall wor da Limes vom Remischn Reich in Britannien. Ea liegt in da Nachn vo da heitign Grenz zwischn England und Schottland.
Ea is zwischn 122 n. Kr. und 128 n. Kr. baut worn. Da remische Koasa Hadrian (76–138) hod af ana Inspektionsroas de neadlichn Grenzn vom Reich bsuacht und nacha en Bau vom britannischn Limes vaolosst. Da Woi wor 117,5 km lang und hod en Grenzvakeah ibawochn soin. Ea soit aa vua ibafoisoartign Ogriffn schitzn und unkontrolliade Eiwandarung vo irischn und schottischn Clans vahindan.
Wepperschduafa Pensionistnvabaund

Da Wepperschduafa Pensionistnvabaund (dt. "Weppersdorfer Pensionistenverband") is a Varein fia Pensionistn in da Moarktgmoa Wepperschduaf in Buagnlaund. Ea gheat zum Pensionistnvabaund Östareich (PVÖ) und untanimmt Roasn, suagt fia Untahoidung und huift dena Midgliedan.
Anno 2007 is Wepperschduaf ois „Seniorenfreundliche Gemeinde Österreich 2006“ auszeichnet wuan.
Wepperschduaf

Wepperschduaf, aumtlich: Weppersdorf (ungarisch: "Veperd," kroatisch: "Veprštof") is a Moarktgmoa mid Eihwohnan (Stand ) im Buagnlaund im Beziak Obapuinduaf in Östareich.
De Nochbaurtschoftn Koikgruam und Tschuandorf ghean aa zua Gmoa Wepperschduaf.
In Wepperschduaf gibts an Bäck, in Gradwohl, a Frisörin, de Silke, a Trafik, a Post und a Baunk. Gegniwa vom Gradwohl Bäck is da Samaritabund. De hom a Heim des nennans Pflegekompetenzzentrum, durt san de gaunz oidn Leit, de wos nimma söwa lehm kenna. Natirlich a an Wirtn und sogar in Steyrer, an Getränkehändla. Bei eahm stapeln si de Biakistn medahoch. An Bensionistnvabaund homma a. Des is da Wepperschduafa Pensionistnvabaund. 
Aufd da Hauptstrossn do foahn zwoa vü Autos, owa untn beim Boch do is ruhig und gmiatli.
Vu Eisnstod und vo Buinduaf foaht da Bus.
Pflegekompetenzzentrum Wepperschduaf

Es Pflegekompetenzzentrum vu Wepperschduaf (dt. "Pflegekompetenzzentrum Weppersdorf") is a Pflegeeirichtung vom Samariterbund in Wepperschduaf im Burgnlaund. De Leit, de wo do drin wohna, wean rund um de Uah betreit. De Baundbroadn reicht vom betreitn Wohna bis zua Laungzeitpfleg.
Es liegt an da Hauptstrossn, gegenüwa vom Gradwohl, wo aa a Bushoitestöö is. Des Heim is ois oageschoßiga Flochbau mit an Untagschoß ausgfiaht, des vom Architektnbüro Taschner-Kinger aus Buinduaf plaunt und aum 21. September 2008 eaeffnat wuan is.
Waunst eine kummst, kannst rechts oda links gehn, des is wuascht, de Weg fian wieda zamm im großn Speisesoi. Dazwischn liegt da Schwestanstitzpunkt, da Haislaunlogn, Pfegemittlloga, Fäkalraum unds Pflegebod. Glei rechts neman Eigaung is de Kaunzlei, wo de beidn Damen vo da Vawoitung oawadn; glei links davau is da Peasonäuraum mit ana Teekuchl. Im rechtn Täu is a Meahzweckraum untabrocht, dea ois Bastlraum, Weakstott, Konferenzraum und fia Vaaunstoitungan gnutzt wean kau. Dane'm is' Büro vo da Wohnbereichsleitarin Doris Kremsner situiat, wo ursprüngli a Therapieraum vuagsehn woa. Auf da hintan Seitn vom Speisesoi do is de Kuchl, do oawadn de drei Damen vom Service. Dahinta und danebm san de 23 Zimma vo de Bewohna (17 Oanzlzimma und 6 Dopplzimma). An Lift sowia a Stiagn gibt's aa, da kummst in Kölla owe, duat is de Rettung untn. Weitas san fünf Betreie Wohnungan, Köllaobtäu zua de Wohnungan, Haustechnikraime, Lebnsmittl- und Pallettnloga, Peasonäugardarobm, Wosch- und Büglraime sowia da Wäschacontainaraum im Untagschoß untabrocht.
Des Peasonäu setzt se zaum aus da Wohnbereichsleitarin, den Schwestan (DGKS und Pflegehööfa), Servicekräftn, de fia'd Wäsch und fia'd Kuchl zuaständig san, da Animateurin, de wos mit de Bewohna bastln und so weida duad, an Haustechnika, Zivüüdienan und den Vawoitungsmitoawadan. Es wean via Moihzeitn aum Tog seaviat, davau wiads Mittogessn aus Lacknboch augliefat. De Reinigung is aun de Firma ISS vage'm.
Prosit

Prosit is a oida Saufspruch und a Zuaruaf, dea wo ausn Lateinischn kimmt. De boarische Kuazfoam is Prost.
"Prost", sogst bevuast in easchtn Schluck mochst oda beim Oostässn aufs Woi vo oan oanzalnan Mensch oda ana Gruppn, owa aa bei andan Gelegnheidn. Z Neijoar sogd ma vua oim "Prosit Neijoar". Des gheat in Östareich und Bayern oafoch dazua.
Des Woat kimmt vom lateinischn Zeidwoat „prodesse“ (= „nutzn“, „guad doa“). Prosit is da Konjunktiv davo und hoasst nach sovui wia „Es soi da nuzzn!“ bzw. „Es soi da guad doa!“.
A andas Woat fia "Prost" is im Boarischn "Zum Woi".
Adolf Bäuerle

Adolf Bäuerle (richticha Nauman Johann Andreas Bäuerle; * 9. April 1786 in Wean; † 20. September 1859 in Basel) woa'r a östareichischa (Theata-)Schriftstölla, Valega und Hauptvatreta vom Alt-Wiener Volkstheater.
Leb'n.
Nåch seina Schuizeit in Wean håt da Adolf Bäuerle a Aunstöllung ois Hofbeaumta kriagt. 1802 is von eahm da Roman "Sigmund der Stählerne" g'schrieb'n wua'n, damit hättat eigentli sei Schriftstöllakarrier' aug'faungt, owa dea Text woa daumois no ka Eafoig und is drum aa net druckt wua'n.
Mit 18 Jahrl'n håt da Bäuerle 1804 de "Wiener Theaterzeitung" gründ't, de wo bis 1847 de auflåg'nstäakste Zeidung in gaunz Östareich woa. Zwisch'n 1808 und 1828 håt da Bäuerle in Wean ois Sekretär beim Leopoldstädter Theater g'oawat und in dem Aumt san von eahm b'sundas Auffüahrunga von "Volkstheater"-Stückl'n inszeniat wua'n. Åb 1828 woa'r a fåst nua in da Redakteaun von seina "Theaterzeitung" tätich und håt dazua aa no den Schriftstölla und Satirika Moritz Gottlieb Saphir augaschiat.
Nåch'm Tod von seina eascht'n Frau in Joahr 1828 is ea seit'n 3. Mai 1829 mit da Schauspülarin Katharina Ennöckl vaheirat't g'wes'n, mit dea ea owa scho joahrelaung a Vahöitnis g'håbt håt.
Im Revoluteaunsjoahr 1848 is vom Bäuerle de Zeitschrift "Die Geißel" gründ't wua'n, de in dera stüamisch'n Zeit a wichtiche Roi'n g'spült håt. Deretweg'n san owa Schwierichkeit'n mit da Obrichkeit entstaund'n, de eahm vaaunlåsst hau'm, im Dezemba 1848 in "Volksboten" z'gründ'n. Aus dera Zeidung is daunn späta da "Wiener Telegraph" wua'n.
Wia scho g'sågt, håt se da Bäuerle seit seina Schuizeit schriftstöllarisch betäticht, owa eascht 1852 is sei Roman "Sigmund der Stählerne" vaeffentlicht wua'n. In sein' Fruahweak san de Pseudonym' "J. H. Fels" und "Otto Horn" von eahm vawend't wua'n. Mit sein' literarisch'n Schåff'n woa ea b'sundas stoak im "Wiener Lokalroman" vatret'n. 1813 håt ea füa "Die Bürger in Wien" de Figua vom Schirmmåcha "Chrysostomus Staberl" eafund'n, mit dera ea unhamli eafoigreich de bisherich'n Poss'nfigua'n "Hanswurst" und "Kasperl" easetzt håt. Im Joahr 1822 is des bekaunnte Kindaliad "Kommt ein Vogel geflogen" entstaund'n. Z'saumm mit'n Josef Alois Gleich und in Carl Meisl is da Bäuerle ana von de „großen Drei“ vom "Alt-Wiener Volkstheater" g'wes'n, sozusåg'n ois Vuagänga vom Ferdinand Raimund. Solaung ea da Chef von da "Theaterzeitung' woa, san b'sundas de Stückl'n vom Johann Nestroy imma unhamlich freindli rezensiat wua'n.
Des juristische Nåchg'spül von seina zeidungs-schriftstöllarisch'n Beteulichung aun da Märzrevoluteaun 1848 håt eahm finanzeöll und g'sundheitlich total ferti g'måcht. Wia da Bäuerle daunn aa no fiacht'n håt miass'n, dass ea ins G'fängnis kumma kenntat, is ea aum 17. Juni 1859 nåch Basel davaug'rennt. Duat is da Adolf Bäuerle rund a Viert'ljoahr späta in da Nåcht vom 19. auf'n 20. Septemba 1859 g'stua'm. 1869 is daunn sei Leichnaum exhumiat und in de Famüliengruft nåch Schloss Erlaa (im heitich'n 23. Weana Bezirk) iwastöllt wua'n.
Im Joahr 1885 håt ma in da Brigittenau (20. Weana Beziak) de "Bäuerlegasse" nåch eahm benaunnt.
ÖBB-Postbus

De ÖBB-Postbus GmbH is as grässde Busuntanehman in Östareich. De Firma is seit 2003 a Dochtauntanehman vo de Östareichischn Bundesbauhnan. Seit 2004 is da Betrieb in da "ÖBB-Postbus GmbH" organisiad.
De "ÖBB-Postbus GmbH" hod umara 2100 Busse und bschäftigt fost 4000 Mitoabata. Dazua keman no umara 170 Busse in de Dochdauntanehman in Östareich und da Tschechei sowia de Busse vo de Subuntanehma in ganz Östareich.
Galerie.
De Postbus san recht gross und ganz schee laut, friacha worns olle göb-rot, owa dawö hams scho olle meglichn Foarbn. A Postbus hod vurn hint a Dia. Vurn kaunsst eisteign, hintn ausse. De neichn Busse san Stockbusse, do kannst a om sitzn. Links vurn sitzt da Radltreiba. Büllich is a ned da Postbus. Wos so a Maunatskoatn gaunz schee deia. An de Hoidestön da hängt a Zettl, do stengan de Zeidn drauf, wo da Bus kumman suit. Foaplan nennt si des. In Wirklichkeit kaunnst rechnan, dassa zehn Minutn speda kummt, im Winta waun da Schnää liagt, sagar a hoibe Stund. In Eisnstod is da Busbaunhof am Domplotz do foans in olle Richtungen wegga.
NEOS - Das neue Österreich

NEOS - As neiche Estareich is a liberale Baddei in Estareich, de wos si im Joa 2013 grindt hod. Ba da Nazioneurodswoi 2013 is zsaum min Liberalen Forum (LIF) autredn und hod mit 5 Prozent in Einzug in Nazioneurod gschofft. Aufaung 2014 is as LIF in NEOS aufgaunga. Middlaweule sans in Wean, Niedaöstareich, Tiroi und Vuararlberg im Laundtog, in Soizburg im Laundtog und in da Laundesregierung und haum 2017 aufs neiche in Eihzug in Nazioneurod gschofft
Baddeivursitzende is d Beate Meinl-Reisinger.
Krumpasbam

Krumpasbam (aumtli "Krummnußbaum") is a Morkgmoa mid ungefähr 1500 Eihwohna im Bezirk Mök in Niedaöstareich.
Naum.
Der Naum vo der Morkgmoa is Krumpasbaam, des wos de lokale Entsprechung vom hochdeitschen "Krummnußbaum" is. Der Naum is vo dem kema, wei "krumm" frira "krump" (oidhochdeitsch "krumb", mittelhochdeitsch "krump") ghoaßn hod und ah der hochdeitsche Naum frira "Krumpnussbaum" gschriem wurn is . Bei da schnön Aussproch in da Mundort is aus "Krumpnussbaum" Krumpasbaam wurn, wei des "n" ausgfoin is und des unbetonte "u" zu oan "a" wurn is. Es gibt a aundane Form vom Nauman, der ned vo de Einwohner vawendt wird und unter ortsfremde Leid verbreit is, nämli Krummnussbaam. Der Naum kimmt unmittelbor vom hochdeitschen "Krummnußbaum".
Bolidick.
Seid da Gmoarodswoi 2020 sant im Gmoarod 12 Schwoaze und 7 Rode fadredn. Da Buagamoaster is Bernhard Kerndler.
Nanotechnologie

Unta Nanotechnologie, kuaz Nanotech, vastähd ma de Manipulation vo Materie af atomara, molekulara und submolekulara Ebane.
Nanomaterialien spuin heit scho a bedeitande Roin. Se wean voa oim mid kemischn und mechanischn Methoden heagstejt. De Mikrotechnik nimmt de Nanotechnologie ois Daweitarung (Top-down Osotz), d. h. ma kimmt vom Grässan zan Kloanan. De Kemie orbat dagegn umgekeaht. Aus oanzlnan Molekuin wean grässare Struktuan afbaut (Bottom-up Osotz), beispuisweis de Dendrimere.
De genaue Definition vo Nanotechnologie is umstriddn. Wann ma s nua iba de Gräss definiad, nacha is as Owendungsfejd riesig. Vo da Obaflechntechnologie iba de organische Kemie, de Molekularbiologie, Hoibloatatechnik bis zua Mikroproduktion und so weida.
So wia ba da Gentechnik gibts oba aa Schrecknsszenarien, de wo de Nanotechnologie vauasochn kunnt. Es wead vo bstimmt Leidln ognumma, dass Nanobots beispuisweis an Wejduntagang ausläsn kunntn. Ma red in dem Zammahang vom Graue-Schmia-Szenario (engl. "gray goo"): Kloawinzige Robota, sognennte Nanobots, kunntn si solang sejm reproduzian bis de Ressourcen vo da Eadn komplett afbraucht san. 
Gschicht.
Da Physika Richard Feynman guit ois Eafinda von da Nanotechnologie. Anno 1959 hod a dazua an Voadrog ghoidn „There’s Plenty of Room at the Bottom“ ("Ganz untn is a Haffa Blotz"). Do bschreibt a de Meglichkeid vo synthetischn Prozessn afgrund vo ana direktn Manipulation vo Atomen. Da easchte wo an Begriff „Nanotechnologie“ vawendt hod, wor da Norio Taniguchi 1974.
Vo de Idään vom Feynman inspiriad, hod da K. Eric Drexler en Begriff "Nanotechnologie" in seim Buach "Engines of Creation: The Coming Era of Nanotechnology" vawendt. Do bschreibt a 1986 de Idää vo am "Nano-Assembler", dea wo si sejm reproduzian ko und andane komplexe Sachan duach atomare Kontroi. 1985 hod aa as "The Foresight Institute" midgrindt, des wo si mid Nanotechnologie befosst, voa oim um as Konzept bekannta z macha.
Hanno Pöschl

Hanno Pöschl (* 2. Juli 1949 in Wien) is a estareichischa Schauspüla.
Leem.
Pöschl is in Wean aufgwoxn und hod a Leah ois Konditor ogschlossn. Danoch hoda ois Autowäscha, Automechanika, Vatreta, Asphaltiera, Kerznerzeiga, ois Schofför bei ana Speditionsfirma und im Weinbau goawat.
Er hod de Schauspüschui "Lamert-Offer" bsuacht und ois Regieassistent beim Circus Roncalli ghacklt. Duatn woara aa a Zeidl ois Artist bschäftigt. Sei Debüt ois Schauspüla hoda am Ensemble Theater Wien ghobt. Nochand woara noo am Akademietheater Wien, am Schauspühaus Wien und in München. Seit 1992 isa vom Claus Peymann am Wiener Burgtheater engagiert. Sei easchte Roin woa da "Fiscur" im Stickl „Liliom“´vom Ferenc Molnár aun da Seitn von Karlheinz Hackl in da Inszeniarung vom Paulus Manker. Ea hod aa mid vüü aundare Regiessör gschpüüd wia u. a. min Frank Castorf („Krähwinkelfreiheit“ noch Nestroy), mid da Konstanze Lauterbach (Koch in „Mutter Courage und ihre Kinder“) und min Karlheinz Hackl („Der Färber und sein Zwillingsbruder“).
Seit 1974 hodara Aungaschmau am Schauspühaus Wien, 1979 hodar sei easchte große Füümroin ghobt in dem Füüm vom Maximilian Schell "Geschichtn ausn Wienerwoid". Seit de ochzga Joa haums eam oft in deitsche TV-Produktionen eigsetzz, oft ois tüpischn weana Strizzi. 1987 hodaran Gastauftritt ghobt im James Bond Füüm "Der Hauch des Todes", 1995 no sowos im US-Füüm "Before Sunrise". Von 1997 bis 2006 woara da ollawäu guat aufglegte Mechaniker Max in da RTL Serie "Medicopter 117". Zsaumman min Serge Falck woara ois Aanziga bis zur letztn Foign dabei. Im Joa 2000 spüüta in aana Foign von da Serie "Der Bulle von Tölz" in Volksmusik-Star Tony Gordon, da wos do des Moadopfa is. 2008 spüüta a wichtige Nebnroin in "Revanche" (Regie: Götz Spielmann).
Seit 2000 fiaht Pöschl aussadem des Restaurau „Pöschl“ (des ehemolige „Immervoll“) und des Kaffäähaus „Kleines Cafe“ im Zentrum von Wean.
Michael Seida

Michael Seida (* 1964 in Wean) is a estareichischa Sänger, Tänzer und Entertainer.
Leem.
Michael Seida is in Wien-Simmering aufgwoxn. In Steptanz hoda si söba beibrocht und gsanglmäßig hoda si auf de Liadln vom „Rat Pack“ spezialisiat (des haaßt deitsch Rozznbackl und bestäht ausn Frank Sinatra, in Dean Martin und in Sammy Davis Junior). Er singt aa aundare amerikanische Sochn in deitsch oder in weana Dialekt. Sei leicht zynisches Tredischionel „Unsan Vodan“ is 2010 a Hit in da Austropopszene gwesn. Am 15. Aprüü 2014 is in Seida vom Buagamasta Michael Häupl de Auszeichnung Goldener Rathausmann verliehn wuan.
Graue-Schmia

Graue Schmia bzw. Graue-Schmia-Szenario (dt. "Graue-Schmiere-Szenario", engl. "grey goo") is a hypothetisches Szenario vom Wejduntagang afgrund vo molekulara Nanotechnologie. Vauasocht sois duach sognennde Nanobots wean. Des san kloawinzige Assembler, de wo si sejm reduplizian kina. So wead de gsamte Materie vo da Eadn afbraucht, um imma meah Kopien z macha. Ma nennt des Szenario aa Ökophagie, wei de Wejd vo de kloan Robota sozsogn afgressn wead. De uaspringliche Hypothesn wor, dass de Roboto scho so konstruiad waan, dass sa si sejm reduplizian kina. Andane vamuatn, dass se de Funktion sejm dalanga kunntn.
Grässane sejm reproduziarade Maschina san uaspringlich vom Mathematika John von Neumann bschriebn worn. Da Ausdruck "Graue Schmia" bzw. engl. "gray goo" is vom Nanotechnologie-Pionia Eric Drexler in seim 1986 daschienanan Buach "Engines of Creation" eigfiaht worn. 2004 hod da Drexler gsogtz: „I winschad, i häd en Begriff ‚gray goo‘ nia gnuzt.“
Flanell

Da Flanell (aus kejtisch, kymrisch: "gwlân = Woi" iba franzesisch = "flanelle" und englisch = "flannel") oda Flanej is a gwebda Stoff in vaschiednan Feinheitsgradn.
Flanej san vagleichsweis leicht, oba drozdem woarm, saugstoark und robust. Aussadem greifa sa si schee woach o, schmiagn se guad an an Keapa o. Vaedlt wead da Stoff duach Afraun und Schmiagln oda Woikn.
Es gibt an "Woiflanell" und "Baamwoiflanell". Heit san oft kemische Fasan beigmischt.
Aus Flanej wean voa oim Flanellhemadn aus Baamwoi gmocht und Hean-Ozig aus Woistoff fia de koide Joareszeid. Wei Flanej so robust is, wead aa Orbatsgwand draus gmocht.
Biba (Stoff)

Biba (dt. Biber, engl. ) is a dichda, gwebda Stoff, dea wo duach Woikn afgraut worn is. Dea Stoff wead daduach a wengal dicka, flauschig und woach, so wead a af da Haut weama empfundn.
Da Nam kimmt woarscheinle vom Spoviech, des wo aa aso hoasst. Der Biber besitzt ein sehr dichtes Fell, das ihn vor der Auskühlung im Wasser bewahrt. Deswegn wead Biba voa oim fia Wintabettwäsch, fia woarme Untawäsch und fia Flanellhemadn vawendt.
Biba wead aa "Rauhcouverture" oda "Baamwoiflanell" gnennt. Af englisch hoassts .
Baamwoi

De Baamwoi ("Gossypium", dt.: Baumwollpflanze, Baumwolle, engl. "cotton", franz.: "coton") is a Pflanzngoddung aus da Famij vo de Malvngwax (Malvaceae). Es gibt gibt umara 50 Oartn in de Tropn und Subtropn.
De Baamwoi is a recht oide Kuituapflanzn. Es is a ungwehnli, dass mindastns vo via Vejkan meglichaweis unobhängi vonanand de Pflanzngoddung domestiziad worn is. Zwoamoi is de in Amerika gschegn und je oamoi in Asien und in Afrika. Aus den Samenhaaren wird die Baumwollfaser, eine Naturfaser, gewonnen.
Pfluag

A Pfluag (dt. "Pflug", engl. "plow/plough") is a Weakzeig in da Landwiatschoft. Es deant zan lockan und umdraan vom Bodn.
Duachs Ockan wead de Bodnstruktua afglockad. So entstähd a grässane rauare Bodnobaflech. A lockara Bodn griagt meah Sauastoff und ko meah Wossa speichan.
Symboi.
Da Pfluag is a Symboi fia Fruchboarkeid und as Ockan fia Befruchtung. Des kummt dohea, wei da Bodn duachs Ockan fruchboar gmocht wead. Ockan is deswegn aa a Synonym fia Gschlechtsvakeah.
Wassan

Wassan (dt. "Bewässerung", engl. "Irrigation") is as Afbringa vo Wossa afn Bodn, ums Woxdum vo Pflanzna z befeadan. Daduach wead Regn dasezt oda dagenzt.
Wassan wead in da Landwiatschoft seit iba 5000 Joar gnuzt und wor de Voarausetzung fias Entsteh vo Houchkuituan.